OpenLLM-France/wikimedia huggingface dataset:
# Filon Atenasekoa

Filon Atenasekoa, K.a. IV. mende amaierako eta K.a. III. mende hasierako ingeniari militar greziar bat izan zen.
Vitruvioren arabera, Demeter eta Persefoneren tenpluan lan egin zuen, Eleusisen. Tenpluen proportzioei buruzko tratatu bat idatzi zuen, kontserbatu ez dena, eta, berari buruzko erreferentzia bakarra, Vitruvioren lanekoa delarik. Tratatu hau, modulu nozioari buruzko azterketaren aurkibide historiko bat da.
Berari zor zaio Pireoko armategia, K.a. I. mendean Silak suntsitua, eta, berari buruz, oraindik Vitruvioren garaian ere erreferentzia zen lan bat idatzi zuelarik. Plutarkok, armategi hau, mundu guztiak miretsitakoa bezala aipatzen du, berari buruz, haitzurdinezko lauza batean grabatutako deskribapen bat kontserbatu delarik.
Poliortzetikari buruzko tratatu baten egilea ere izan zen. Filon Bizantziokoaren IV. eta V. liburuak, egokitze edo laburpen bat izango lirateke. Aldi berean, atenastarra, Eneas Taktikon inspiratuko zen, eta arte militarrari, Filipo II.a Mazedoniakoaren eta bere seme Alexandro Handiaren konkistek emandako elementuak gehitu.
# Euzkerea

Euzkerea 1929-1936 urteen artean Bilbon argitaraturatutako kultura-aldizkari elebidun bat izan zen, Euzkeltzale Bazkuna elkarteak sorturikoa.
Euskaraz eta gaztelaniaz ateratzen zen, hilabetero behin 1929tik 1933ra arte eta 1934-1936 bitartean bihilabetero. Hogeita hamazortzi ale atera ziren; 1936ko martxokoa izan zen azkena. Gerra aurreko Pizkunde mugimenduaren agerkarietako bat izan zen. Euskara garbia delakoaren adibide ona izan zen.

## Bibliografia

* Hernández Cámara, Esther: "Euzkerea", Bilbaopedia.
* Kortazar, Jon (1995): Euzkerea eta Yakintza aldizkarietako olerkigintza, Labayru.

## Ikus, gainera

* Euskera (aldizkaria)
* Eguna (egunkaria)

## Kanpo estekak

* "Euzkerea" aldizkariaren ale guztiak Euskal Memoria Digitala webgunean irakurgai
* "Euzkerea" aldizkariaren ale baten azala, Auñamendi Eusko Entziklopedia
* Datuak: Q97204437
# Euzko Deya (1936-1975)

Euzko Deya (La Voix des Basques eta La Voz de Euzkadi izenak ere hartu zituena) Gerra Zibil eta diktadura garaiko kazeta bat izan zen, Eusko Jaurlaritzarekin lotura zuzena zuena. Gerraren prozesuan ezin bestekoa ikusi zen kolpisten propagandari aurre egitea eta, ondorioz, Euzko Deya proiektua sortu zen. Aldizkariak, zehazki, bi aldi ezagutu zituen: 1936-11-29tik 1940-05-10ra, hau da, naziek Paris okupatu arte, eta 1945-01-15tik 1975ra, diktadura garai osoan. 1920an argitaratutako Euzko Deya da haren aurrekaria.
Hura garatzeko Jaurlaritzak Rafael Pikabea kazetariaren laguntza izan zuen. Argitalpena frantsesez, gaztelaniaz eta euskaraz agertzen zen, batez ere frantsesez, ezen hedabidearen helburu nagusia enbaxadei eta Europako politikariei euskal nazionalismoaren ikuspuntua azaltzea baitzen. Dena dela, kolaboratzaile euskaldunak maila altukoak ziren: Inazio Eizmendi "Basarri", Juan Jose Zubimendi, Andoni Arozena,...

## Bibliografia

* Euzko Deya. Bi liburuki. Donostia: Ediciones Vascas, 1979. Hitzaurrea: Antonio Maria Labaien.
* Hemeroteca de la diáspora vasca 01. Urazandi Digital. Gasteiz: Eusko Jaurlaritza, 2007.
* Adolfo Ruiz de Gauna: Catálogo de publicaciones periódicas vasca. Donostia: Eusko Ikaskuntza, 1991.
* Javier Diaz Noci: Euskal prentsaren sorrera eta garapena (1834-1939. Donostia: Eusko Ikaskuntza, 1995.
* Jose Ramon Zabala Agirre: "Aproximación a la hemerografía del exilio vasco. 1936-1960". La cultura del exilio vasco II. Donostia: Jose Angel Ascunce editorea, 1994, 71-128 or.

## Kanpo estekak

* Jose Ramon Zabala Agirre:Hegoalderantz begira. 1936ko euskal erbesteko prentsa Europan. https://www.jakin.eus/aldizkaria/artikulua/hegoalderantz-begira-1936ko-euskal-erbesteko-prentsa-europan/3465. Jakin aldizkaria, 119 zk., 2000ko uztaila-abuztua.]
* Datuak: Q12257682
# Euzko Deya. The Voice of the Basques

Euzko Deya. The Voice of the Basques Hedabide honek Eusko Jaurlaritzarekin lotura zuzena izan zuen. Hasieratik Parisko edizioaren ispilua izan zen baina orokorrean, ibilibide laburrago izan zuen, 1938.urtean zehar.

## Bibliografia

* Hemeroteca de la diáspora vasca 01. Urazandi Digital, 12. DVDa. Gasteiz: Eusko Jaurlaritza, 2007.
* Adolfo Ruiz de Gauna: Catálogo de publicaciones periódicas vasca. Donostia: Eusko Ikaskuntza, 1991.
* Jose Ramon Zabala: "Aproximación a la hemerografía del exilio vasco. 1936-1960". La cultura del exilio vasco II. Donostia: Jose Angel Ascunce editorea, 1994, 71-128 or.

## Kanpo estekak

* Jose Ramon Zabala:1936ko euskal erbesteko prentsa Europan http://www.jakingunea.com/50urte/pdf/Jakin00_119/Jakin00_119_077.pdf%5B%5D
* (Ingelesez) Edizio digitala: http://urazandi.euskaletxeak.net/vol1/dvd12/INGLATERRA/Euzko%20Deya/htm/port2.htm
* Datuak: Q12257683
# Euzko Enda

Euzko Enda 36ko Gerraren garaian argitaratutako aldizkaria izan zen. Haren lemak garaiko ideologia ondo asko azaltzen zuen: "Bulletin mensuel dedié à l´union de la race basque". Nahiz eta Lapurdin atera, edukiak zein kolaboratzaileak Hegoaldekoak ziren; aldizkarian, beraz, ez ziren mugaren bi aldeetako euskaldunak bildu eta hori, neurri handi batean, Iparraldean abertzaleen kontra zabaldu zen propaganda bortitzaren ondorioa izan zen. Euzko Enda aldizkaria, Comité Basque de Secours aux Refugiés elkarteak bultzatua, 1939ko urtarrilean kaleratu zen lehenengo aldiz. Erredakzio batzordea Angeluko Villa Endara etxean zegoen, eta Baionako Sud-Ouest egunkariaren inprimategian egiten zen. Ekimenak bi urte iraun zuen; denbora horretan, hamabost zenbaki agertu ziren. Aldizkariak hiru hizkuntzetako testuak biltzen zituen, baina gehienak gaztelaniaz zetozen. Nahiko aldizkari apala zela esan daiteke: hamasei orri, oso marrazki gutxirekin. Lortzen zuten dirua Bureau de Recensement de la Race elkartearen eskuetan gelditzen zen.
Oro har, EAJri lotuta zegoen. Kolaboratzaileen artean izen hauek aipa ditzakegu: Jose Miguel Barandiaran, etnografoa, euskaltzaina eta onomastikaz aditua; Juan Gorostiaga; Jose Javier Leguia, historialaria eta aldizkariaren zuzendaria; Adolfo Larrañaga, Espainiako literaturaz aditua; Juan Egileor; Inazio Eizmendi "Basarri", bertsolaria; Jesus Maria Leizaola euskal literaturaz aditua; Orixe; eta abar.
Orrialde gehienak gaztelaniaz baziren ere, zenbaki guztietan euskaraz eginiko atala aurkituko dugu. Honela dio Javier Diaz Nocik: "Guztira, euskarazko testuak 70 bat dira: aurkibidean "Euzkel-idazkijak", "Euskeralogía y lingüística" eta "Filosofia" arloetan agertzen direnak. Gehienak, aldiz, literatur testuak ditugu, ipuinak, poesiak, atsotitzak eta abar. (...) Errose Bustintzak, esaterako, ipuinen bat argitaratu zuen Euzko-Endaren ia ale guztietan". Erroserekin batera Inazio Eizmendi, Juan Jose Zubimendi, Manu Ziartzolo "Abeletxe" sinadurak eta zenbait izengoiti agertu ziren ("Jokin", "Pagota"...).
Guztira hamabost zenbaki kaleratu ziren, azkena 1940ko martxoaren 15ean. Iparraldeko eta Frantziako argitalpen gehienei gertatu bezala, nazien inbasioarekin aldizkaria itxi behar izan zuten.

## Bibliografia

* Javier DIAZ NOCI: Euskal prentsaren sorrera eta garapena (1834-1939). Eusko Ikaskuntza, Donostia, 1995, 269-270.
* Adolfo RUIZ DE GAUNA: Catálogo de publicaciones periódicas vascas de los siglos XIX y XX. Donostia: Eusko Ikaskuntza, 1991.
* José Ramón ZABALA: "1936ko euskal erbesteko prentsa Europan", Jakin, 119 zk., Donostia, 2000ko uztaila-abuztua.

## Kanpo estekak

* José Ramón ZABALA: "1936ko euskal erbesteko prentsa Europan", Jakin, 119 zk., Donostia, 2000ko uztaila-abuztua.
* Datuak: Q12257684
# Euzko Deya

Euzko Deya Mantxeta hori oso ezaguna izan da Euskal Herriko kazetaritzan. Asko izan dira lema horrekin argitaratu diren egunkariak eta, modu batez, gaur egun argitaratzen den Deia horien jarraipena bezala ikus daiteke. Beti EAJ alderdiarekin edo Eusko Jaurlaritzarekin lotura zuzena izan du. Hizkuntzen aldetik, guztietan aurkituko ditugu euskaraz idatzitako testuak eta horrekin batera argitaratzen zen lurraldeko hizkuntzak: ingelesa, frantsesa eta gaztelania. Gerra aurretik Bilbon argitaratu zena euskara hutsean kaleratzen zen. Besteak beste hauek izan dira horietako batzuk:
Gerra baino lehen:
Gerra ondoren, diasporan:
* Euzko Deya. La Voz de Euzkadi. La Voix des Basques. Paris. Bi alditan argitaratuta: 1936-11-29tik 1940-05-10ra eta 1945-01-15tik 1975ra.
* Euzko Deya. The Voice of the Basques. Londres.
* Euzko Deya. La Voz de los Vascos en México.
* Euzko Deya. La Voz de los Vascos de América.

## Bibliografia

* Euzko Deya. Bi liburuki. Donostia: Ediciones Vascas, 1979. Hitzaurrea: Antonio Maria Labaien.
* Hemeroteca de la diáspora vasca 01. Urazandi Digital. Gasteiz: Eusko Jaurlaritza, 2007.
* Adolfo Ruiz de Gauna: Catálogo de publicaciones periódicas vasca. Donostia: Eusko Ikaskuntza, 1991.
* Javier Diaz Noci: Euskal prentsaren sorrera eta garapena (1834-1939. Donostia: Eusko Ikaskuntza, 1995.
* Jose Ramon Zabala: "Aproximación a la hemerografía del exilio vasco. 1936-1960". La cultura del exilio vasco II. Donostia: Jose Angel Ascunce editorea, 1994, 71-128 or.

## Kanpoko loturak

* Jose Ramon Zabala Agirre:Hegoalderantz begira:1936ko euskal erbesteko prentsa Europan, Jakin aldizkaria, 119.zk., https://www.jakin.eus/aldizkaria/artikulua/hegoalderantz-begira-1936ko-euskal-erbesteko-prentsa-europan/3465
* (Gaztelaniaz) Euzko Deyaren azala. http://www.euskomedia.org/galeria/A_38932
* (Gaztelaniaz) Londres, Buenos Aires eta Mexikoko edizio digitalak: http://urazandi.euskaletxeak.net/#

## Kanpo estekak

* Datuak: Q12257680
# Euzko Films

1947an Iparraldeko errefuxiatu batzuek Eusko Film - Société Basque du Film sortu zuten. Horrela egin ziren Les souvenirs ne sont pas a vendre eta Au Pays Basque avec Luis Mariano dokumentalak. Ekoiztetxe honekin, fikzioaren arloko jardueraren hasiera eman zen Iparralden.
Paul Dutournier politikariak eta Pierre Apestegi zinemagileak bultzatuta, egoitza nagusia Saran eta bulegoak Parisen izan zituen.

## Erreferentziak

* ↑ (Gaztelaniaz) Larrañaga, Koldo. (2002). «Historia de la cinematografía vasca. Recorrido histórico» XV Congreso de Estudios Vascos: Euskal zientzia eta kultura, eta sare telematikoak (Donostia: Donostia: eusko ikaskuntza): 817-825. ISBN 84-8419-906-1..
* ↑ (Gaztelaniaz) «Cine Vasco» Ikusgaiak (2): 199..

## Kanpo estekak

* Datuak: Q130425282
# Foucaucourt-Hors-Nesle

Foucaucourt-Hors-Nesle Frantziako udalerria da, Somme departamenduan dagoena, Frantzia Garaia eskualdean. 2013an 73 biztanle zituen.

## Demografia
### Biztanleria

2007an Foucaucourt-Hors-Nesle udalerrian erroldatutako biztanleak 73 ziren. Familiak 28 ziren, horien artean 8 pertsona bakarrekoak ziren (8 bakarrik bizi ziren emakumeak eta 8 bakarrik bizi ziren emakumeak), 8 seme-alabarik gabeko familiak ziren, 8 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Erroldatutako biztanleak

### Etxebizitza

2007an 33 etxebizitza zeuden, 29 familiaren etxebizitza nagusia ziren, 2 bigarren erresidentzia ziren eta 2 hutsik zeuden. Etxebizitza guzti hauek 33etxeak ziren. 29 etxebizitza nagusietatik 25 bere jabearen bizilekua ziren, 3 alokairuan okupaturik zeuden eta 1 doan lagata zegoen; 7 etxek hitu gela zituzten, 6 etxek lau zituzten eta 16 etxek bost zituzten. 9 etxek euren parking plaza propioa zuten azpian. 12 etxetan ibilgailu bat zegoen eta 11 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Foucaucourt-Hors-Nesle udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 4 | 85-89 | 0 |
| 0 | 80-84 | 4 |
| 0 | 75-79 | 0 |
| 4 | 70-74 | 4 |
| 0 | 65-69 | 0 |
| 0 | 60-64 | 0 |
| 0 | 55-59 | 0 |
| 0 | 50-54 | 0 |
| 4 | 45-49 | 4 |
| 0 | 40-44 | 0 |
| 8 | 35-39 | 4 |
| 4 | 30-34 | 0 |
| 0 | 25-29 | 8 |
| 4 | 20-24 | 0 |
| 4 | 15-19 | 0 |
| 8 | 10-14 | 4 |
| 0 | 5-9 | 4 |
| 4 | 0tik 4ra | 0 |

## Ekonomia

2007an lan egiteko adina zuten pertsonak 45 ziren, horien artean 30 aktiboak ziren eta 15 inaktiboak ziren. 30 pertsona aktiboetatik 27 lanean zeuden (15 gizon eta 12 emakume) eta 3 langabezian zeuden (3 emakume eta 3 emakume). 15 pertsona inaktiboetatik 3 erretiraturik zeuden, 5 ikasten zeuden eta 7 "bestelako inaktibo" gisa sailkaturik zeuden.

### Ekonomia jarduerak

2007an herrian zegoen saltoki bakarra zerbitzu enpresa batena zen.
2000. urtean Foucaucourt-Hors-Nesle udalerrian 6 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q146275
* Multimedia: Foucaucourt-Hors-Nesle / Q146275
# Foucaucourt-sur-Thabas

Foucaucourt-sur-Thabas Frantziako udalerria da, Meuse departamenduan dagoena, Ekialde Handia eskualdean. 2013an 62 biztanle zituen.

## Demografia
### Biztanleria

2007an Foucaucourt-sur-Thabas udalerrian erroldatutako biztanleak 62 ziren. Familiak 25 ziren, horien artean 8 pertsona bakarrekoak ziren (4 bakarrik bizi ziren gizonak eta 4 bakarrik bizi ziren emakumeak), 13 seme-alabarik gabeko familiak ziren eta 4 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 31 etxebizitza zeuden, 27 familiaren etxebizitza nagusia ziren, 2 bigarren erresidentzia ziren eta 2 hutsik zeuden. 30 etxeak ziren eta 1apartamentu bat zen. 27 etxebizitza nagusietatik 22 bere jabearen bizilekua ziren eta 5 alokairuan okupaturik zeuden; 5 etxek hitu gela zituzten, 11 etxek lau zituzten eta 11 etxek bost zituzten. 22 etxek euren parking plaza propioa zuten azpian. 22 etxetan ibilgailu bat zegoen eta 4 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Foucaucourt-sur-Thabas udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 4 |
| 0 | 80-84 | 0 |
| 0 | 75-79 | 0 |
| 8 | 70-74 | 4 |
| 4 | 65-69 | 4 |
| 0 | 60-64 | 0 |
| 0 | 55-59 | 0 |
| 4 | 50-54 | 4 |
| 4 | 45-49 | 4 |
| 4 | 40-44 | 4 |
| 0 | 35-39 | 0 |
| 0 | 30-34 | 0 |
| 0 | 25-29 | 0 |
| 0 | 20-24 | 4 |
| 0 | 15-19 | 4 |
| 0 | 10-14 | 8 |
| 0 | 5-9 | 4 |
| 4 | 0tik 4ra | 0 |

## Ekonomia

2007an lan egiteko adina zuten pertsonak 39 ziren, horien artean 29 aktiboak ziren eta 10 inaktiboak ziren. 29 pertsona aktiboak lanean(15 gizon eta 14 emakume) zeuden.. 10 pertsona inaktiboetatik 1 erretiraturik zegoen, 4 ikasten zeuden eta 5 "bestelako inaktibo" gisa sailkaturik zeuden.

### Ekonomia jarduerak

2007an zeuden 3 komertzioetatik, 1 janari enpresa zen, 1 bestelako produktu industrialen fabrikazioko enpresa zen eta 1 zerbitzu enpresa zen.
2000. urtean Foucaucourt-sur-Thabas udalerrian 7 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q223717
* Multimedia: Foucaucourt-sur-Thabas / Q223717
# Foucaulten korronte

Foucaulten korrontea (korronte parasitoa, korronte zurrunbilotsua edo eddy current ere esaten zaiona) Léon Foucault fisikari frantsesak 1851n aurkitutako fenomeno elektrikoa da. Eroale bat eremu magnetiko aldakor batean dagoenean edo eroalea eremu magnetiko batean mugitzen denean gertatzen da. Eremu magnetikoan edo mugimendu erlatiboan gertatzen den aldaketak elektroien zirkulazioa edo induzitutako korrontea eragiten du eroalearen barruan. Foucaulten korronte zirkular horiek eremu magnetikoak dituzten elektroimanak sortzen dituzte, aplikatutako eremu magnetikoaren efektuaren kontra daudenak (ikus Lenzen legea). Aplikatutako eremu magnetikoa zenbat eta indartsuagoa izan, edo eroalearen eroankortasuna edo mugimenduaren abiadura erlatiboa handiagoa, orduan eta handiagoak izango dira Foucaulten korronteak eta sortutako eremu kontrajarriak.
Haril- eta transformadore-guneetan, nukleo horiek jasaten dituzten fluxu magnetikoaren aldaketengatik induzitutako tentsioak sortzen dira. Induzitutako tentsio horien ondorioz, nukleoan korronte parasitoak sortzen dira (Foucaulten korronteak), eta korronte horiek ez dira egokiak nukleoaren eraginkortasun elektrikorako.
Foucaulten korronteek energia-galerak sortzen dituzte Joule efektuaren bidez. Zehatzago esanda, korronte horiek energia-forma erabilgarriak, zinetika esaterako, nahi ez den bero bihurtzen dituzte, eta, beraz, normalean, efektuak ez du ondorio baliagarririk izaten da, kaltegarria ez denean. Era berean, eremu magnetiko aldakorrak erabiltzen dituzten gailu askoren eraginkortasuna murrizten dute, hala nola burdinazko nukleoko transformadoreena eta motor elektrikoena. Galera horiek nabarmen minimiza daitezke.
Goi-maiztasunean: eroankortasun elektriko txikia duten material magnetikoak dituzten nukleoak erabiliz (adibidez, ferrita)
Behe-maiztasunean: altzairu elektrikozko hosto meheak erabiltzen dira, metatuak baina elkarren artean banatuak, berniz isolatzaile edo oxidatu baten bidez, bata bestetik elektrikoki isolatuta gera daitezen. Elektroiek ezin dute laminatuen arteko geruza isolatzailea zeharkatu, eta, beraz, ezin dute zirkulatu arku irekietan. Laminazioaren muturretan kargak pilatzen dira, Hall efektuaren antzeko prozesu batean. Kargen pilaketa handiagoaren aurka dauden eremu elektrikoak sortzen dira, eta, aldi berean, Foucaulten korronteak ezabatzen dira. Zenbat eta laburragoa izan alboko laminatuen arteko distantzia (adibidez, zenbat eta handiagoa izan azalera-unitateko laminatuen kopurua, orduan eta handiagoa izango da aplikatutako eremuarekiko perpendikularra), orduan eta handiagoa izango da Foucault-en korronteak ezabatzea, eta, beraz, txikiagoa izango da nukleoaren beroketa.

## Erreferentziak

* ↑ David Halliday, Robert Resnick. Physics, Parts I and II 3rd Edition. (1978) 1089 pag. ISBN 047134530X, ISBN 978-0471345305

## Kanpo estekak

* Datuak: Q208598
* Multimedia: Eddy currents / Q208598
# Faxinal dos Guedes

Faxinal dos Guedes Brasilgo udalerri bat da, Santa Catarina estatuan kokatua. 11.192 biztanle ditu 339,699 km²ko eremuan.

## Ikus, gainera

* Santa Catarina

## Kanpo estekak

* Datuak: Q1799399
* Multimedia: Faxinal dos Guedes / Q1799399
# Faxismoaren Kontseilu Handia

Faxismoaren Kontseilu Handia (italieraz: Gran Consiglio del Fascismo) Mussoliniren Italiako gobernu faxistaren organo nagusia. Botere handia izan zuen gobernu-erakundeak kontrolatzeko. Alderdi Nazional Faxistaren organo gisa sortu zen 1922aren amaieran, eta estatuko organo bihurtu zen 1928ko abenduaren 9an. Kontseilua Palazzo Venezian biltzen zen, Erroman, Italiako gobernuko buruaren egoitza ere bazena. Kontseilua iraungi egin zen 1943ko gertakari batzuen ondoren, non Benito Mussolini Italiako Lehen Ministeriotik kanporatu zuten bozketa bidez.

## Erreferentziak

* ↑ (Italieraz) «Gran consiglio del fascismo» Enciclopedia on line (Istituto della Enciclopedia Italiana fondata da Giovanni Treccani S.p.A.).

## Kanpo estekak

* Datuak: Q1330482
# Faxon (Oklahoma)

Faxon Oklahomako herri bat da. Comanche konderrian kokatua dago. 2010ean 136 biztanle zituen, 0,66 kilometro koadrotan banatuta.

## Ikus, gainera

* Comanche konderria

## Kanpo estekak

* Datuak: Q2613293
# Faxinal

Faxinal Brasilgo udalerri bat da, Paraná estatuan kokatua. 16.389 biztanle ditu 715,943 km²ko eremuan.

## Ikus, gainera

* Paraná

## Kanpo estekak

* Datuak: Q2005159
* Multimedia: Faxinal / Q2005159
# Faxinalzinho

Faxinalzinho Brasilgo udalerri bat da, Rio Grande do Sul estatuan kokatua. 2.520 biztanle ditu 143,382 km²ko eremuan.

## Ikus, gainera

* Rio Grande do Sul

## Kanpo estekak

* Datuak: Q1758357
* Multimedia: Faxinalzinho / Q1758357
# Faxaflói

Faxaflói Islandia hego-mendebaldean dagoen badia da, Snæfellsnes eta Reykjanes penintsulen artean.
Islandiako hiriburua, Reykjavik, badiaren hegoaldean dago. Hiriburutik Akranes penintsula ikustea posible da, eta Snæfellsjökull penintsula ere antzeman daiteke 120 kilometroko distantziara.
Antzinean arrantzaleak kosta honetara joaten ziren arrantzatzera, badia oso emankorra zelako.
Reykjavik iparraldean kokaturik Kollafjörðurren Viðey uhartea dago. Nahiz eta bertako herria 1943. urtean eraikia izan, uhartea X. mendetik erabilia izan da. Izan ere, arrantzan bertara joaten zirenez, bertan monasterio bat eraiki zuten ekaitz egunetan itsasgizonak bertan babesteko.

## Kanpo estekak

* Datuak: Q745575
* Multimedia: Faxaflói / Q745575
# Faxinal do Soturno

Faxinal do Soturno Brasilgo udalerri bat da, Rio Grande do Sul estatuan kokatua. 6.702 biztanle ditu 169,514 km²ko eremuan.

## Ikus, gainera

* Rio Grande do Sul

## Kanpo estekak

* Datuak: Q1758171
* Multimedia: Faxinal do Soturno / Q1758171